Proba de concurs pentru programul de studii **Balneofiziokinetoterapie și recuperare** se vor desfășura în **Corpul B.**

**Examenul de admitere** se va desfășura în data de **07 septembrie 2023**, la ora **10:00**.

Intrarea în sălile de concurs se va face începând cu ora **08:00**. Nu este admisă, sub nici un motiv, intrarea în săli a candidaților după ora de începere a probei scrise.

Listele nominale ale candidaților în ordine alfabetică, sălile în care se desfășoară examenul și repartiția candidaților pe săli vor fi afișate pe site-ul Facultății de Medicină. Rugăm **candidații** să consulte listele afișate (conforme cu legitimațiile de concurs) în vederea repartizării pe săli.

Candidații au obligația de a verifica exactitatea datelor înscrise pe listele afișate și de a aduce imediat la cunoștința comisiei tehnice de admitere, prin secretariatul facultății, eventualele neconcordanțe față de datele precizate înainte de începerea concursului de admitere.

Accesul candidaților în sălile de concurs în ziua examenului, se va face pe baza cărții de identitate sau a pașaportului valabil și a legitimației de concurs tip. Accesul în sălile de concurs cu dispozitive electronice (telefoane, ceasuri, etc.) de orice natură, pixuri, genți, apă, alimente este interzisă.

Comisia tehnică de admitere a Facultății de Medicină